ബെംഗളൂരു എഫ് സിയെ സമനിലയില് തളച്ച് ഡെല്ഹി എഫ് സി ഡ്യൂറണ്ട് കപ്പില് ഗ്രൂപ്പ് ഡിയിലെ ഇന്നത്തെ മത്സരത്തില് ബെംഗളൂരു എഫ് സി ഡെല്ഹി എഫ് സി സമനിലയില് തളച്ചു. ഇന്ന് നടന്ന മത്സരത്തില് ഒരു ഗോളുകള്ക്ക് മുന്നിട്ടു നിന്ന ശേഷമാണ് ബെംഗളൂരു എഫ് സി വിജയം കൈവിട്ടത്. ആദ്യ പകുതിയില് ശിവ ശക്തിയുടെ ഗോളായിരുന്നു ബെംഗളൂരു എഫ് സിക്ക് ലീഡ് നല്കിയത്. എന്നാല് രണ്ടാം പകുതിയില് വില്ലിസ് പ്ലാസയുടെ ഇരട്ട ഗോളുകള് ഡെല്ഹിയെ 21ന് മുന്നില് എത്തിച്ചു. 57, 61 മിനുട്ടുകളില് ആയിരുന്നു പ്ലാസയുടെ ഗോളുകള്. 75ആം മിനുട്ടില് ബിദ്യാസാഗര് ആണ് ബെംഗളൂരു എഫ് സിയെ പരാജയത്തില് നിന്ന് രക്ഷിച്ചത്. ഈ സമനിലയോടെ ബെംഗളൂരു എഫ് സിക്ക് നാലു പോയിന്റും ഡെല്ഹിക്ക് 1 പോയിന്റുമായി. ബെംഗളൂരു എഫ് സി സമനില വഴങ്ങിയത് കേരള ബ്ലാസ്റ്റേഴ്സിന് ഗ്രൂപ്പിലെ ഒന്നാം സ്ഥാനം സ്വന്തമാക്കാനുള്ള പ്രതീക്ഷ നിലനിര്ത്തും. അവസാന മത്സരത്തില് കേരള ബ്ലാസ്റ്റേഴ്സ് ഡെല്ഹിയെ ആണ് നേരിടേണ്ടത്.